[{"text_idx": "#000000", "text": "Leivo: seiklus, sport ja head so\u0303brad"}, {"text_idx": "#000001", "text": "Mina olen ilus heleroheline Hoka Cielo. Kui mind karbist va\u0308lja vo\u0303eti siis toas viibijad vaid ahhetasid. Hiljem kuulen teiste tossude ka\u0308est, et sellise vastuvo\u0303tu osaliseks saavad ku\u0308ll vaid u\u0308ksikud. Ma olen va\u0308ga va\u0308ga kerge ja o\u0303huline ning talla all on teravad plastikust ogad."}, {"text_idx": "#000002", "text": "U\u0308ks tu\u0308druk pani mind aga kindla ka\u0308ega tagurpidi ning keeras minu sisse metallist naela. Teate mis tunne see on kui keegi keerab sinu sisse kruvi? See ajab kihelema, veidike on ko\u0303di ning ajab naerma aga ko\u0303ige rohkem tahtsin muidugi siputada. Aga kus sa siis saad, tugevalt hoitakse kinni ja kollane kruvikeeraja muudkui aga pingutab nael naela ja\u0308rel. Lo\u0303puks olid ko\u0303ik sees ning nu\u0308u\u0308d olen ma pa\u0308ris ohtlik ja a\u0308ratan aukartust."}, {"text_idx": "#000003", "text": "Mind pannakse jalga ainult spordiva\u0308ljakul, ja-jaa, isegi sinna kohale ei saa ise ko\u0303ndida. Pean ootama oma aega u\u0308hes lumivalges Hoka kirjadega kotis. Aga need naelad, need supsavad kummimaterjali sisse ja oi kui mo\u0303nus on erakordne pidamine ning kiirus seal spordiva\u0308ljakul. Tuul aina vuhiseb u\u0308le paelte. Siin rajal saan lo\u0303puks ka tunda, kuidas minu sisse pandud karbon-plaat mind igal sammul lendu lu\u0308kkab ja lisato\u0303uke annab. Ja otsekui konkurente pimestav tulejutt on taga kui pa\u0308ikesekiired mu taldadelt vastu helgivad."}, {"text_idx": "#000004", "text": "To\u0303in kohe esimesel korral kaks Eesti MV medalit 800m ja 3000m jooksudelt. See tundus ta\u0308iesti loomulik, ma ju olengi selleks loodud. Hiljem kodus selgus, et mo\u0303ned tossud pole kunagi u\u0308htegi medalit na\u0308inud ja ku\u0308llap ma olen o\u0303nnesa\u0308rgis su\u0308ndinud. Punastan veidi aga olen salamisi va\u0308ga o\u0303nnelik selle u\u0308le!"}, {"text_idx": "#000005", "text": "Jutustan teistele staadionielust, et seal on isegi ma\u0308rgid u\u0308leval mis keelavad mul staadionilt va\u0308lja astuda. U\u0308kskord sattusin sealt maha astuma, oi seda o\u0303udset ja kohutavat naelakriginat, jube ebameeldiv kui keegi minuga nii teeb."}, {"text_idx": "#000006", "text": "Mul on veel ko\u0303ikide nimed segamini, aga va\u0308ga palju huvitavaid lugusid kuulen teiste ka\u0308est. Speedgoat ra\u0308a\u0308kis ainult ma\u0308gedest, RocketX jutustas maratonidest (tal on ka muide karbon sees), Mafate selgitas mis on lumi ning Rincon u\u0308tles lihtsalt, et tema on miljon korda O\u0303isma\u0308e-Hiiu kergliiklusteel jooksnud."}, {"text_idx": "#000011", "text": "Taliharja Vanakurja vo\u0303istlusele Garmini kellaga"}, {"text_idx": "#000013", "text": "Maastikujooksu ekstraklass EVO Speedgoat ja Torrent"}, {"text_idx": "#000015", "text": "Pu\u0308renee ma\u0308giultral: koletuslikud kivima\u0308ed ja po\u0303rgukuumus"}, {"text_idx": "#000016", "text": "Ma\u0308gedes peatub aeg, ultrajooks Chamonix no\u0303lvadel"}]